Salbutamol

Salbutamol, juga albuterol dan dijual dengan nama Ventolin antara nama jenama lain, ialah ubat yang membuka saluran pernafasan sederhana dan besar di dalam paru-paru. Ia digunakan untuk merawat asma, termasuk serangan asma, penyempitan cabang paru-paru akibat senaman, dan penyakit paru-paru obstruktif kronik (COPD). Ia juga boleh digunakan untuk merawat paras kalium dalam darah yang tinggi. Salbutamol biasanya digunakan dengan alat sedut atau penebula tetapi ia juga boleh didapati dalam bentuk pil, cecair, dan larutan intravena. Versi sedutan biasanya akan jalan dalam masa 15 minit dan kekal selama dua hingga enam jam.

Kesan sampingan biasa termasuk geletar, sakit kepala, degupan jantung yang cepat, pening dan rasa resah. Kesan sampingan yang serius mungkin termasuk kekejangan bronkus yang semakin teruk, degupan jantung yang tidak teratur dan paras kalium dalam darah yang rendah. Ia boleh digunakan semasa mengandung dan menyusukan bayi, tetapi keselamatannya tidak betul-betul jelas. Ia adalah agonis reseptor adrenergik β2 yang bertindak dengan jangka pendek, berfungsi dengan melonggarkan otot licin saluran pernafasan.

Salbutamol telah dipatenkan pada tahun 1966 di Britain dan dijual di UK pada tahun 1969.  Ia telah diluluskan untuk kegunaan perubatan di Amerika Syarikat pada tahun 1982. Ia berada dalam Senarai Ubat Penting Pertubuhan Kesihatan Sedunia. Salbutamol boleh didapati sebagai ubat generik. Kos borong di negara-negara membangun bagi alat sedut yang mengandungi 200 dos adalah antara  dan  . Di Amerika Syarikat, bekalan sebulan biasa adalah antara  dan . Pada tahun 2017, ia adalah ubat kesepuluh yang paling kerap dipreskripsikan di Amerika Syarikat, dengan lebih daripada 50 juta preskripsi.

 Rujukan 

 Pautan luar 
 Salbutamol di The Periodic Table of Videos

Kategori:Ubat antiasma
Kategori:Agonis adrenergik beta
Kategori:Bahan kimia perubatan kecemasan
Kategori:Ubat dibangunkan oleh GSK plc
Kategori:Ubat dibangunkan oleh Merck & Co
Kategori:Fenol
Kategori:Feniletanolamina
Kategori:Campuran rasemik
Kategori:Amina simpatomimetik
Kategori:Sebatian tert-butil
Kategori:Ubat penting Pertubuhan Kesihatan Sedunia
Kategori:WPPER